भिवंडी में फर्नीचर के गोदाम में भीषण आगजनी , लाखों रुपये का सामान जलकर खाक, कोई जनहानि नहीं। | Hindustan Ki Aawaz
भिवंडी में फर्नीचर के गोदाम में भीषण आगजनी , लाखों रुपये का सामान जलकर खाक, कोई जनहानि नहीं।
भिवंडी तालुका के रांजणोली बायपास नाका क्षेत्र स्थित इंडोवेअर नामक फर्नीचर गोदाम में लगी भीषण आग में लाखों रुपये का कीमती फर्नीचर जलकर खाक होने की घटना मंगलवार सुबह घटित हुई है .उक्त गोदाम में प्लायवुड,फोम,सागवान लकडी आदि कीमती फर्नीचर अधिक संख्या में भरा हुआ था जो भीषण आगजनी की चपेट में आने से संपूर्ण गोदाम जलकर खाक हो गया है . गोदाम में आग लगते ही आग ने उग्र रुप धारण कर लिया था .उस समय गोदाम में काम करने वाले लगभग
35 मजदूर थे जो जान बचाकर बाहर भाग निकले जिससे बडी जनहानि की घटना टली .उक्त आगजनी घटना की जानकारी भिवंडी अग्निशमन दल को दी गई जानकारी मिलते ही दो अग्निशमन वाहन दल के जवानों के साथ
घटनास्थल पर पहुंचे .आग गोदाम के दूसरे महले पर लगी थी जिसकारण
नियंत्रित करने के लिए अथक संघर्ष करना पड़ा .उक्त आगजनी घटना भयंकर थी इसलिए कल्याण महानगरपालिका व सरवली एमआयडीसी के अग्निशमन दल को सहायता के लिए बुलाया गया था . सभी मिलकर हरसंभव प्रयास करते हुए आग को नियंत्रित करने में सफल हुए।